Nog 'n verdagte vas in die VBS-skandaal | Maroela Media
Die Valke het Donderdag nóg 'n verdagte in hegtenis geneem vir sy beweerde betrokkenheid by die VBS-bankskandaal. Dié keer is die verdagte 'n munisipale bestuurder.
Mattheys Gerhardus Wienekus (64), voormalige tesourier van die Merafong-munisipaliteit aan die Gautengse Wesrand, het Donderdag in die hof in Pretoria verskyn op klagtes wat verband hou met die VBS-skandaal, het die Valke gesê. Wienekus is in hegtenis geneem nadat die ondersoek getoon het dat meer as R50 miljoen van die munisipaliteit se geld in die VBS belê is terwyl hy as waarnemende hoof‑ finansiële beampte vir dié plaaslike owerheid opgetree het.
Die Valke het bevestig hy word aangekla van die oortreding van die Wet op Munisipale Finansiële Bestuur en word ook verbind met die ondersoek na bedrog en diefstal by VBS. Dit is die negende verdagte wat reeds vasgetrek is in verband met dié omstrede saak.
Sewe verdagtes het verlede week in die hof verskyn op 47 aanklagte, insluitend diefstal, bedrog en geldwassery. 'n Agste verdagte sal in die hof verskyn sodra hy uit kwarantyn weens Covid-19 vrygelaat word.
Dit nadat die Valke in 2018 'n ondersoek begin het na die skynbare plundering van R2,3 miljard van VBS se fondse. Die meeste van dié wat tot dusver in hegtenis geneem is, is voormalige lede van die VBS-raad, maar die Valke het reeds gewaarsku dat nog in inhegtenisnemings sal volg soos die ondersoek sy gang gaan.
Die saak teen Wienekus is uitgestel tot 29 Julie sodat die ondersoek afgehandel kan word.
Lekker! En soe hopelik sal die Hawks met die lyn afgaan totdat hulle by Julius Malema en Floyd Shivambu uitkom. Sien op al die nuus dienste hoe Julius vuure uitslaan. Julle weet…..deny, deny deny? A buffoon bluufing!
Verstaan ek reg, hy is in hegtenis geneem het omdat hy geld onregmatig daar bele het en nie deel was van die plunders nie, wanneer word die ander vasgetrek wat ontvangers was?
Jou naam is die enigste wat oorbly, koester dit.
Nou wag ons vir die EFF lede?
Hoe is dit moontlik dat hy die acting CFO net vir drie dae was maar op die laaste dag van acting is die 50 miljoen in betaal . Ek bly in die dorp en ek weet dat ons baie toi toi en marakus in ons dorp gehad om hierdie madamn burgermeester uit die stoel te kry. Sy het baie te doene gehad met die deposito's van daai 50 000 000 . Tot sover het sy n tikkie op die hand gekry van die cANCer party. En is nog vasgegom in die hoof kantoor. Madam UNTOUCHABLE. Hierdie ou is die scapegoat.… Lees meer »